CELEX: 62019CN0300
Language: el
Date: 2019-04-12 00:00:00
Title: Υπόθεση C-300/19: Αίτηση προδικαστικής αποφάσεως την οποία υπέβαλε το Juzgado de lo Social no 3 de Barcelona (Ισπανία) στις 12 Απριλίου 2019 — UQ κατά Marclean Technologies, S.L.U.

2.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/4
            
         
      Αίτηση προδικαστικής αποφάσεως την οποία υπέβαλε το Juzgado de lo Social no 3 de Barcelona (Ισπανία) στις 12 Απριλίου 2019 — UQ κατά Marclean Technologies, S.L.U.
      (Υπόθεση C-300/19)
      (2019/C 295/06)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Social no 3 de Barcelona
      
         Διάδικοι στην υπόθεση της κύριας δίκης
      
      
         Ενάγουσα: UQ
      
         Εναγόμενη: Marclean Technologies, S.L.U.
      
         Προδικαστικά ερωτήματα
      
      
                  1)
               
               
                  Έχει το άρθρο 1, παράγραφος 1, στοιχείο α', σημεία i και ii, της οδηγίας 98/59/ΕΚ του Συμβουλίου, [της 20ής Ιουλίου 1998] για προσέγγιση των νομοθεσιών των κρατών μελών που αφορούν τις ομαδικές απολύσεις (1), την έννοια ότι η περίοδος αναφοράς των 30 ή 90 ημερών που ορίζεται για να εκτιμηθεί η ύπαρξη ομαδικής απόλυσης πρέπει να υπολογίζεται πάντα πριν από την ημερομηνία κατά την οποία έλαβε χώρα η επίδικη ατομική απόλυση;
               
            
                  2)
               
               
                  Έχει το άρθρο 1, παράγραφος 1, στοιχείο α', σημεία i και ii, της οδηγίας 98/59/ΕΚ του Συμβουλίου, για προσέγγιση των νομοθεσιών των κρατών μελών που αφορούν τις ομαδικές απολύσεις, την έννοια ότι η περίοδος αναφοράς των 30 ή 90 ημερών που ορίζεται για να εκτιμηθεί η ύπαρξη ομαδικής απόλυσης μπορεί να υπολογίζεται από την ημερομηνία κατά την οποία έλαβε χώρα η επίδικη ατομική απόλυση και εφεξής, χωρίς να απαιτείται να κριθούν ως δόλιες οι εν λόγω μεταγενέστερες λύσεις συμβάσεων εργασίας;
               
            
                  3)
               
               
                  Επιδέχονται οι περίοδοι αναφοράς του άρθρου 1, παράγραφος 1, στοιχείο α', σημεία i και ii, της οδηγίας 98/59/ΕΚ του Συμβουλίου, για προσέγγιση των νομοθεσιών των κρατών μελών που αφορούν τις ομαδικές απολύσεις, ερμηνεία υπό την έννοια ότι επιτρέπουν να λαμβάνονται υπόψη οι απολύσεις ή οι λύσεις σχέσεων εργασίας που έλαβαν χώρα εντός 30 ή 90 ημερών, εφόσον η επίδικη απόλυση πραγματοποιήθηκε εντός των εν λόγω περιόδων;
               
            
         (1)  ΕΕ 1998, L 225, σ. 16.